Betydning af fluorstof-eksponering for vægttabet efter diætbehandling (Impact of exposure to perfluorinated compounds on weight loss after dietary intervention)
Independent Research Fund Denmark
Syddansk Universitet
De såkaldte fluorstoffer kan medføre hormonforstyrrende effekter, og de formodes at kunne påvirke vægtreguleringen. Disse stoffer har især tidligere været brugt til imprægnering af regntøj mm, slip-let køkkentøj og mange andre formål. De er meget svært nedbrydelige og ophobes i kroppen. Vi finder mindst fem af stofferne i blodprøver fra danskere. I et nyligt gennemført kostforsøg i USA, hvor 621 deltagere fik nedsat energiindtag i et halvt år (POUNDS Lost) målte vi indholdet af fluorstoffer i blodprøver fra deltagere. Et forhøjet indhold viste sig at være forbundet med et større fald i stofskiftet under vægttabet og desuden en større efterfølgende vægtøgning. Disse tendenser var meget større end forskellene mellem de forskellige diæters effekter. Det nye projekt vil udnytte det allerede gennemførte og dansk-ledede DioGenes projekt med 548 deltagere, hvor der også blev opnået betydeligt, men varierende vægttab hos deltagerne. Her viste vægt, BMI og andre antropometriske parametre sig at være betydende for vægttabets størrelse og for den efterfælgende vægtøgning, ligesom fordelingen af proteiner, fedtstoffer og faste-glukose spillede en rolle. Plasma fra deltagerne vil nu blive analyseret for fluorstoffer, og resultaterne vil blive analyseret i forhold til studiets samlede resultater, herunder vægttab og -øgning som sådan, men også de øvrige betydende faktorer. Dermed vil vi opnå ny viden om en global miljøforurening af mulig betydning for opståen og vedligeholdelse af fedme.
Research Projects (Max 10 MDKK) / DFF-Forskningsprojekt1 / grant